paragraph_text: Dean Radovniković Grizly (D.R.Grizly</big>) (Split, 17. listopada 1963.) je hrvatski rock bubnjar poznat po radu s Đavolima. Od malih nogu uči svirati gitaru, da bi s 13 godina prešao na bubnjeve, i od 15. godine od toga i živi. Kao bubnjar mnogobrojnih splitskih grupa, surađuje i svira s kasnije poznatim solistima; Dinom Dvornikom (grupa Hidrant), Ivom Amulićem ... U grupu Đavoli dolazi 1985. godine i s njima snima dva albuma; 1986. Ljubav i moda - (Jugoton), i 1987. Hallo Lulu 22 - (Jugoton). Grupu Đavoli napušta 1988. i seli u Stari Grad na otoku Hvaru, gdje živi i radi u svom glazbenom studiju (GMP Art Studio). Od 1995. do 1998. vodi GMP Atari BBS. Od 1995. do 2015. je snimio 9 autorskih albuma koji nisu našli izdavača i dostupni su za besplatan download na njegovim stranicama (http://grizly.biz.hr ). 2010.godine potpisuje ugovor s Croatia Records za tri svoje pjesme i pojavljuje se na kompilaciji Rockument 2011.